《芦花褥》
元代·吴景奎

摇落蒹葭白露霜，冰绡覆护带帱张。琼台积雪和烟凝，银浦流云入梦香。

失纼曾怜衣冷落，吐茵空染酒淋浪。雁声髣髴潇湘夜，起坐俄惊月一床。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。